# blejadenn
## Brezhoneg
### Etimologiezh

    Savet diwar blej-, pennrann ar verb blejal, hag al lostger kevrennek -adenn (diwar -ad hag -enn)

### Anv-kadarn

blejadenn /blɛˈʒɑːdɛn/ benel (liester : blejadennoù)
* Bomm mouezh taolet gant ur penn-saout pe gant ul loen heñvelaet ouzh ar saout
* Garmadenn ur bugel
* Yudadenn un den
** Hogen, pa welas lakaat ar fun dindan an arched, ha daou zen o tibradañ ar c'horf evit e ziskenn en toull, e tennas eus e askre ur vlejadenn vraouac'hus. — (Jakez Riou, Geotenn ar Werc'hez ha danevelloù all, Al Liamm, 1957, p. 17.)
** Tonton Vernon a laoskas ur vlejadenn. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 66.)
* Trouz heñvel ouzh ur yudadenn
** Eur vlejadenn skrijus hag eur strak ! — (Erwan ar Moal, Pipi Gonto, Kemper, 1925, p. 34.)
** O hejañ he fenn e oa an naer pa voe klevet ur vlejadenn vouzarus a-drek Harry, ma voe graet ul lamm ganto o-daou. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 34.)

#### Gerioù heñvelster

* beogadenn

#### Troidigezhioù

* galleg : beuglement , mugissement